1 Iehova ba imodaia.
Iehova garina e garimu tauna be namo,
ena haheḡani e moalelaidiamu tauna danu.
2 Ia garana bae goada edia tano ai;
kara maoromaoro taudia edia uru baine hanamo.
3 Moni bona kohu na ena ruma ai,
bona ena kara maoromaoro e hesinu hanaihanaimu.
4 Diari na dibura ai e taramu, kara maoromaoro taudia edia;
Iehova na mai ena harihari-bada bona mai ena hebogahisi bona mai ena kara maoromaoro.
mai maoromaorona ida tauna be namo;
6 badina be kara maoromaoro tauna na nega ta basine mareremarere;
bae laloa hanaihanai.
7 Ia na hari dikadia garidia se garimu;
lalona na auka, Iehova e abidadama heniamu.
8 Lalona na auka, basine gari,
ela bona ena ura baine hedinarai, ana inai taudia latadiai.
9 Vada e harihari momo, ogoḡami taudia vada e harihari henidia;
ena kara maoromaoro e hesiriu hanaihanaimu,
ena doa na mai hairaina ida e heabi isimu.
10 Kara dika tauna ese e itaiamu, bena e badumu,
gadigadina a hahedaimu, bena e veve ohomu;
anina basine vara.
